Opuŝko (Simferopola distrikto)

Opuŝko (, , ) estas sufiĉe nova vilaĝo en la Mazanka komunumo de la Simferopola distrikto (Aŭtonoma Respubliko Krimeo). Laŭ la censo de la jaro 2001 en la vilaĝo loĝis 103 homoj.

 Geografio 
La vilaĝo situas en la orienta parto de la Simferopola distrikto sur la nordaj ekstremaĵoj de la Dolgorukova altebenaĵo proksime al la rivero Beŝtereko ĉirkaŭ 11 kilometrojn oriente de Simferopolo. La plej proksimaj loĝlokoj estas la vilaĝoj Solovjovko (situanta tuj prosikme, ĉirkaŭ 300 metrojn oriente), Lesnoselo (situanta ĉirkaŭ 1,2 kilometrojn norde) kaj Lazarevko (situanta ĉirkaŭ 2 kilometrojn sude).

 Historio 
La vilaĝo estas relative nova. Plej verŝajne ĝi aperis en la 1930-aj jaroj, ĉar la unua dokumentita mencio pri ĝi aperis nur en la jaro 1948 (kiam post la deportado de la krime-tatara popolo per la ukazo de la Prezidio de la supera konsilio de RSFSR la nomo de la loĝloketo estis ŝanĝita de Tolban al Opuŝki (la rusa nomo Opuŝki signifas laŭvorte arbaraj kampetoj).

En la jaro 1967 en la vilaĝo estis organizita samnoma porinfana kontraŭtuberkuloza sanatorio.

La 16an de septembro 2009 la parlamento de Ukrainio ŝanĝis la statuson de la loĝloko Opuŝko, farinte ĝin vilaĝo.

 Dinamiko de la loĝantaro 
 1989 — 201 homoj
 2001 — 103 homoj

 Nuntempo 
Laŭ la rezultoj de la tutukrainia censo de la jaro 2001 en la vilaĝo loĝis 103 homoj (la pli ĝisdataj pritaksoj de la jaro 2009 mencias la saman nombron). La areo de la vilaĝo estas 17,46 hektaroj, la kvanto de kortoj estas 48.

La ĉefa ekonomia entrepreno de la vilaĝo estas la samnoma porinfana kontraŭtuberkuloza sanatorio.

Per la busa transporto la vilaĝo estas ligita al Simferopolo kaj al la apudaj vilaĝoj.

 Referencoj 

 Ligiloj 



Kategorio:Vilaĝoj de Krimeo
Kategorio:Loĝlokoj de la Simferopola distrikto